Source: https://www.slov-lex.sk/pravne-predpisy/SK/ZZ/1969/184/19700101.html
Timestamp: 2019-12-14 21:23:02+00:00

Document:
184/1969 Zb. - Vyhláška Ministerstva financií Slov... - SLOV-LEX
184/1969 Zb./
184/1969 Zb.
Časová verzia predpisu účinná od 01.01.1970 do 16.03.1971
z 29. decembra 1969,
ktorou sa ustanovuje rozsah a podmienky zákonného poistenia socialistických poľnohospodárskych organizácií
Ministerstvo financií Slovenskej socialistickej republiky po dohode s Ministerstvom poľnohospodárstva a výživy a s ostatnými príslušnými ústrednými orgánmi štátnej správy ustanovuje podľa § 9 zákona o poisťovníctve č. 82/1966 Zb. v znení zákona č. 162/1968 Zb.:
Zákonné poistenie štátnych majetkov a jednotných roľníckych družstiev pre prípad škôd na majetku sa vzťahuje na poškodenie alebo na zničenie
budov, silážnych a senážnych veží, ohradových múrov a plotov (ďalej len „stavby“),
strojov, iných zariadení a ostatného mŕtveho inventára, ako aj zásob, ktoré poľnohospodárska organizácia nevyrobila (ďalej len „hnuteľné veci“),
hospodárskych a iných zvierat (ďalej len „zvieratá“)
zosúvaním pôdy, padaním skál alebo zemín (ak k nim nedošlo v súvislosti s priemyselnou alebo stavebnou prevádzkou),
stavieb ťarchou snehu alebo námrazy;
ozimných obilnín, ozimnej repky a podsevov viacročných krmovín vymrznutím;
V rozsahu uvedenom v § 1 a v § 2 sú poistené aj socialistické poľnohospodárske organizácie, ktorých zoznam je uvedený v prílohe.
Podkladom pre určenie poistného je:
pri stavbách
- ich obstarávacia cena;
- hodnota plánovaného množstva úrody jednotlivých druhov plodín vyjadrená v cene, ktorú si poľnohospodárska organizácia určí v rozpätí platných nákupných cien pre jednotlivé druhy plodín, alebo ak nie je pre niektorý druh plodín nákupná cena vyhlásená, v cene určenej na tento účel Ministerstvom poľnohospodárstva a výživy;*)
- hodnota zásob z vlastnej výroby vyjadrená v rovnakých cenách ako pod písmenom b);
pri zvieratách
- hodnota plánovanej hrubej živočíšnej produkcie.
Plánované množstvo úrody jednotlivých druhov poľnohospodárskych plodín [odsek 2 písm. b)] a hodnota plánovanej hrubej živočíšnej produkcie [odsek 2 písm. e)] sa zisťujú z celoročného výrobno-finančného plánu poľnohospodárskej organizácie na príslušný kalendárny rok. Obstarávacia cena stavieb [odsek 2 písm. a)], množstvo zásob z vlastnej výroby poľnohospodárskej organizácie [odsek 2 písm. c)] a obstarávacia cena hnuteľných vecí [odsek 2 písm. d)] sa zisťujú z účtovnej evidencie poľnohospodárskej organizácie podľa stavu k 1. januáru toho roka, za ktorý sa určuje poistné.
Ak poľnohospodárska organizácia vznikne v priebehu kalendárneho roka, zisťujú sa podklady pre určenie poistného ku dňu vzniku organizácie.
Ak zmení poľnohospodárska organizácia po zistení údajov podľa predchádzajúcich odsekov plánovanú výmeru viacročných krmovín pestovaných na semeno, je povinná túto zmenu bez zbytočného odkladu, najneskôr do 8 dní, písomne oznámiť poisťovni za účelom úpravy poistného.
Poistné je z každých 100 Kčs ceny alebo hodnoty zistenej podľa § 4:
a) stavby [§ 4 ods. 2 písm. a)]
- senážne a silážne veže 0,10
b) poľnohospodárske plodiny
[§ 4 ods. 2 písm. b)]
- krmoviny na semeno 2,70
- ostatné krmoviny 2,-
c) zásoby, hnuteľné veci
[§ 4 ods. 2 písm. c) a d)] 0,18
d) zvieratá [§ 4 ods. 2 písm. e)] 0,12
Poisťovňa vypočíta poistné vždy na jeden kalendárny rok. Organizáciám, ktoré vznikli v priebehu roka, sa poistné vypočíta na dobu od vzniku do konca kalendárneho roka.
Poistné je zročné v troch splátkach, a to prvých 20 % do 31. mája, ďalších 30 % do 31. júla (v horských a podhorských oblastiach do 31. augusta) a zvyšujúcich 50 % do 30. novembra každého roka.
Ak poľnohospodárska organizácia s platením poistného mešká, je povinná zaplatiť poisťovni poplatok z omeškania vo výške 1/2 promile z dlžnej sumy za každý deň meškania, začínajúc 10. dňom po zročnosti; poplatok menší ako 100 Kčs sa nepožaduje. V prípadoch hodných osobitného zreteľa môže poisťovňa od požadovania poplatku z omeškania úplne alebo čiastočne upustiť.
Ak sa stavba poškodila alebo zničila udalosťou uvedenou v § 1 alebo v § 2 písm. a) alebo v priamej súvislosti s takouto udalosťou, poisťovňa vyplatí sumu zodpovedajúcu primeraným nákladom na opravu alebo znovuzriadenie tejto stavby, zníženú podľa stupňa jej opotrebenia alebo iného znehodnotenia z času pred poistnou udalosťou. Od takto určenej sumy odpočíta cenu zvyškov poškodených alebo zničených častí stavby.
Poisťovňa nie je povinná plniť, ak výška plnenia za škody na všetkých stavbách poľnohospodárskej organizácie, ktoré vznikli z tej istej poistnej udalosti alebo v priamej súvislosti s ňou, neprevýši spolu sumu 1000 Kčs.
Za poškodenie alebo zničenie nedokončených stavieb je poisťovňa povinná plniť podľa § 7 len vtedy, ak poľnohospodárska organizácia znáša nebezpečenstvo poškodenia alebo zničenia takejto stavby zo svojho.
Ak bola poľnohospodárska plodina udalosťou uvedenou v § 1 alebo v § 2 písm. b) a d) alebo v priamej súvislosti s takouto udalosťou poškodená alebo zničená v čase od vysiatia osiva alebo vysadenia sadiva do uskladnenia úrody, postupuje poisťovňa podľa týchto zásad:
vypočíta výnos tohto pozemku podľa jeho hektárovej výmery a hektárového výnosu plánovaného poľnohospodárskou organizáciou pre príslušný druh plodiny; ak sa výnos tohto druhu plodiny neplánoval, urobí sa výpočet podľa hektárového výnosu plánovaného inou poľnohospodárskou organizáciou s obdobnými výrobnými podmienkami;
z vypočítaného výnosu určí úbytok množstva poľnohospodárskej plodiny rovnakým percentom, akým bol určený rozsah jej poškodenia;
zistený úbytok množstva vyjadrí v cene, z ktorej sa podľa § 4 ods. 2 písm. b) vychádzalo pri určení poistného za príslušný druh plodiny. Ak postihnutá plodina nebola uvedená v pláne, použije sa na výpočet plnenia platná nákupná cena základnej akosti, prípadne cena určená Ministerstvom poľnohospodárstva a výživy.
Ak sa za zničenú plodinu vypestovala náhradná plodina, ktorej výťažok po odpočítaní nákladov na jej vypestovanie, zber a ďalšie spracovanie je nižší, než by poisťovňa bola povinná plniť za pôvodnú zničenú plodinu podľa odsekov 1 a 2, je povinná plniť len vo výške zodpovedajúcej tomuto rozdielu. To platí primerane aj vtedy, ak sa náhradná plodina nevypestovala, hoci to agrotechnické zásady a objektívne podmienky umožňovali. Na výpočet výťažku náhradnej plodiny sa použije rovnaká cena, aká by sa použila pri výpočte plnenia podľa odseku 1 písm. d).
Ak sa poľnohospodárska plodina poškodila alebo zničila pri doprave z pozemku, na ktorom bola vypestovaná, plnenie poisťovne sa určí podľa § 14 a 15.
Ak poľnohospodárska organizácia neohlási podľa ustanovenia § 4 ods. 5 zvýšenie výmery viacročných krmovín pestovaných na semeno oproti výmere, podľa ktorej sa určilo poistné, poskytne poisťovňa plnenie v pomere, v akom je pôvodne určené poistné k poistnému, ktoré by jej patrilo pri splnení ohlasovacej povinnosti poľnohospodárskou organizáciou.
Podľa ustanovenia § 9 poisťovňa je povinná plniť až vtedy, keď rozsah poškodenia na hlavnej alebo vedľajšej časti plodiny na pozemku súvisle osiatom alebo vysadenom rovnakým druhom poľnohospodárskej plodiny dosiahne aspoň 10 %.
Ak sa v dôsledku udalostí uvedených v § 1 a § 2 písm. b) a d) alebo v priamej súvislosti s takouto udalosťou zhoršila akosť skorých zemiakov, zeleniny, tabaku, chmeľu a priadnych rastlín a dosiahnutá realizačná cena je preto nižšia než cena, z ktorej sa podľa § 4 ods. 2 písm. b) vychádzalo pri určení poistného za uvedené plodiny, poisťovňa je povinná uhradiť tento rozdiel. Úhrada sa neplatí za zhoršenie akosti, za ktoré sa poskytlo plnenie už v rámci plnenia podľa § 9.
Podľa rovnakých zásad je poisťovňa povinná plniť, ak sa oneskoril zber skorých zemiakov a zeleniny.
Pri škodách spôsobených vymrznutím [§ 2 písm. c)] je poisťovňa povinná uhradiť náklady na osivo, ktoré sa použilo na osev postihnutej plodiny, a nevyhnutné náklady na práce spojené s novým osiatím alebo s dosiatím.
Podľa predchádzajúceho odseku je poisťovňa povinná plniť až vtedy, ak rozsah škody spôsobenej vymrznutím na pozemku súvisle osiatom rovnakým druhom poľnohospodárskych plodín dosiahne pri ozimných obilninách a ozimnej repke aspoň 10 % a pri podsevoch viacročných krmovín taký stupeň, že je nevyhnutné porast na tomto pozemku alebo na jeho časti zaorať.
Ustanovenie § 9 o určovaní výšky plnenia neplatí, ak bolo zničené sadivo zeleniny, tabaku alebo inej plodiny a poistná udalosť vznikla pred presadením sadiva na definitívne stanovište; poisťovňa je v takom prípade povinná plniť do výšky nákladov, ktoré sa pred poistnou udalosťou vynaložili na vypestovanie sadiva, najviac však sumu zodpovedajúcu cene, za ktorú možno nakúpiť nové sadivo.
Cenou podľa odseku 1 rozumie sa cena, z ktorej sa vychádzalo pri určení poistného.
Ak bola poškodená alebo zničená zásoba iných vecí ako plodín z vlastnej úrody, ktoré však poľnohospodárska organizácia sama vyrobila, poisťovňa uhradí náklady na opravu poškodených vecí, prípadne na obstaranie nových vecí, najviac však sumu vo výške nákladov, ktoré sa museli vynaložiť na výrobu týchto vecí. Keby náklady na výrobu prevýšili cenu, za ktorú by poľnohospodárska organizácia tieto veci predala, poisťovňa vyplatí iba túto cenu.
Od sumy určenej podľa predchádzajúcich odsekov poisťovňa odpočíta cenu zvyškov a od sumy určenej podľa odseku 1 aj sumu, o ktorú sa zmenšili náklady na ošetrovanie a ďalšie spracovanie, ktoré by sa inak museli ešte vynaložiť.
Podľa predchádzajúcich odsekov poisťovňa je povinná plniť aj vtedy, ak sa vec poškodila, zničila, stratila alebo bola odcudzená v priamej súvislosti s niektorou z udalostí uvedených v § 1.
Poisťovňa nie je povinná plniť, ak výška plnenia za škody na všetkých zásobách poľnohospodárskej organizácie, ktoré vznikli z tej istej poistnej udalosti alebo v priamej súvislosti s ňou, neprevýši spolu sumu 1000 Kčs.
Podľa predchádzajúcich odsekov poisťovňa je povinná plniť aj vtedy, ak sa hnuteľná vec poškodila, zničila, stratila alebo bola odcudzená v priamej súvislosti s niektorou z udalostí uvedených v § 1.
Poisťovňa nie je povinná plniť, ak výška plnenia za škody na všetkých hnuteľných veciach poľnohospodárskej organizácie, ktoré vznikli z tej istej poistnej udalosti alebo v priamej súvislosti s ňou, neprevýši spolu sumu 1000 Kčs.
Ak bolo zviera niektorou z udalostí uvedených v § 1 usmrtené alebo v priamej súvislosti s niektorou z týchto udalostí uhynulo, nevyhnutne sa muselo zabiť alebo sa stratilo, poisťovňa je povinná vyplatiť sumu zodpovedajúcu cene, ktorú malo zviera bezprostredne pred poistnou udalosťou; túto sumu zníži o cenu zvyškov.
Poisťovňa nie je povinná plniť, ak výška plnenia za škody na všetkých zvieratách poľnohospodárskej organizácie, ktoré vznikli z tej istej poistnej udalosti alebo v priamej súvislosti s ňou, neprevýši spolu sumu 1000 Kčs.
Poisťovňa však nie je povinná uhradiť náklady na obvyklú údržbu alebo ošetrovanie poistenej veci. Rovnako nie je povinná uhradiť náklady spojené s odvozom zvierat alebo mäsa nevyhnutne zabitých zvierat na sanitné bitúnky.
Poisťovňa je povinná uhradiť poľnohospodárskej organizácii primerané náklady, ktoré bola povinná vynaložiť z dôvodov bezpečnostných, hygienických alebo z iného spoločenského alebo obdobného záujmu na odpratanie zvyškov poistenej veci poškodenej alebo zničenej poistnou udalosťou.
Pracovníci poisťovne zisťujú za súčinnosti poľnohospodárskej organizácie príčiny škody a jej rozsah. O výsledkoch tohto zistenia sa robí zápisnica, ktorú podpíšu obidve strany; jeden jej rovnopis sa ponechá u poľnohospodárskej organizácie.
Vyšetrovanie nevyhnutné na zistenie rozsahu povinnosti poisťovne plniť musí sa vykonať bez zbytočného odkladu a skončí sa podpisom záverečného vyhlásenia v zápisnici vyhotovenej podľa § 21 ods. 2. Plnenie poisťovne je zročné do 15 dní od podpisu záverečného vyhlásenia.
Ak sa vyšetrovanie nemôže skončiť do jedného mesiaca po tom, keď sa poisťovňa o poistnej udalosti dozvedela, je poisťovňa povinná poskytnúť poľnohospodárskej organizácii primeraný preddavok, a to do 15 dní odo dňa, keď poľnohospodárska organizácia o preddavok požiadala.
Ak poisťovňa s platením mešká, je povinná zaplatiť poľnohospodárskej organizácii poplatok z omeškania vo výške 1/2 promile z dlžnej sumy za každý deň omeškania, začínajúc 10. dňom po zročnosti; poplatok menší než 100 Kčs sa neuhradzuje.
Vzájomné zročné pohľadávky uvedené v § 6 a v § 23 možno vyrovnať započítaním.
užíva na základe opatrenia vydaného podľa vládneho nariadenia č. 50/1955 Zb. o niektorých opatreniach na zabezpečenie poľnohospodárskej výroby,
S platnosťou pre Slovenskú socialistickú republiku ruší sa vyhláška č. 106/1966 Zb., ktorou sa ustanovujú rozsah a podmienky zákonného poistenia socialistických poľnohospodárskych organizácií.
Príloha vyhlášky č. 184/1969 Zb.
Zoznam socialistických poľnohospodárskych organizácií, na ktoré sa podľa § 3 vyhlášky vzťahuje zákonné poistenie
1. Šľachtiteľské a semenárske podniky a semenárske štátne majetky, podriadené odborovému riaditeľstvu Slovosivo v Bratislave;
Veľkovýkrmne - štátne majetky, podriadené odborovému podniku Veľkovýkrmne Praha-Řepy; Plemenárske podniky, podriadené generálnemu riaditeľstvu Štátnych plemenárskych podnikov v Bratislave.
2. Spoločné družstevné podniky, pokiaľ vykonávajú poľnohospodársku činnosť.
3. Školské majetky stredných poľnohospodárskych technických škôl, poľnohospodárskych majstrovských škôl, poľnohospodárskych odborných učilíšť a školské poľnohospodárske podniky vysokých škôl poľnohospodárskych.
5. Majetok stálej celoštátnej poľnohospodárskej výstavy v Nitre.
6. Lesopoľnohospodársky závod Medzilaborce.
Cenou sa rozumie cena vrátane všetkých prípadných príplatkov (aj diferenciálnych) platná v čase zisťovania podkladov pre výpočet poistného.
Paragraf 345 až § 370 Občianskeho zákonníka č. 40/1964 Zb., § 358 až § 360 Hospodárskeho zákonníka č. 109/1964 Zb., vyhláška Ministerstva financií č. 48/1964 Zb. o poistných podmienkach pre poistenie majetku.
I. časť ROZSAH ZÁKONNÉHO POISTENIA
§ 1 Zákonné poistenie štátnych majetkov a jednotných roľníckych družstiev pre prípad škôd na majetku sa vzťahuje na poškodenie alebo na zničenie
II. časť POISTNÉ ZA ZÁKONNÉ POISTENIE
§ 4 Určenie poistného
§ 5 Výška poistného
§ 6 Výpočet a platenie poistného
III. časť PLNENIE POISŤOVNE
IV. časť SPOLOČNÉ A ZÁVEREČNÉ USTANOVENIA
16/1971 Zb. Vyhláška Ministerstva financií Slovenskej socialistickej republiky, ktorou sa mení a dopĺňa vyhláška Ministerstva financií Slovenskej socialistickej republiky č. 184/1969 Zb., ktorou sa ustanovuje rozsah a podmienky zákonného poistenia socialistických poľnohospodárskych organizácií
162/1975 Zb. Vyhláška Ministerstva financií Slovenskej socialistickej republiky, ktorou sa ustanovuje rozsah a podmienky zákonného poistenia socialistických poľnohospodárskych organizácií vykonávaného Slovenskou štátnou poisťovňou
Číslo: 184/1969 Zb.
Názov: Vyhláška Ministerstva financií Slovenskej socialistickej republiky, ktorou sa ustanovuje rozsah a podmienky zákonného poistenia socialistických poľnohospodárskych organizácií
Dátum schválenia: 29.12.1969
Dátum vyhlásenia: 30.12.1969
Dátum účinnosti do: 16.03.1971
Nachádza sa v čiastke: 53/1969
2. 01.01.1970 - 16.03.1971
3. 17.03.1971 - 31.12.1975 16/1971 Zb.

References: § 9
 § 1
 § 2
 § 4
 § 1
 § 2
 § 7
 § 1
 § 2
 § 4
 § 14
 § 4
 § 9
 § 1
 § 2
 § 4
 § 9
 § 9
 § 1
 § 1
 § 1
 § 21
 § 6
 § 23
 § 3
 § 370
 § 358
 § 360

§ 1

§ 4

§ 5

§ 6